
Text rozhodnutia
Súd: Krajský súd Banská Bystrica Spisová značka: 25Sa/7/2016 Identifikačné číslo súdneho spisu: 6016200963 Dátum vydania rozhodnutia: 25. 04. 2017 Meno a priezvisko sudcu, VSÚ: JUDr. Peter Kvietok ECLI: ECLI:SK:KSBB:2017:6016200963.2 Uznesenie Krajský súd v Banskej Bystrici, ako správny súd, v právnej veci žalobcu: J. P., nar. XX.XX.XXXX, bytom Y. XX, XXX XX C. pod C., proti žalovanému: Ústredie práce, sociálnych vecí a rodiny, oddelenie peňažných príspevkov na kompenzáciu ŤZP a posudkových činností Banská Bystrica, Trieda SNP 75, 974 89 Banská Bystrica, o preskúmanie zákonnosti rozhodnutia žalovaného č. UPS/US5/SSVOdPPKPC/ SOC/2016/6429-POZ zo dňa 08. augusta 2016, o oprave záhlavia rozsudku takto r o z h o d o l : Správny súd nesprávne označenie žalobkyne v záhlaví rozsudku Krajského súdu v Banskej Bystrici zo dňa 02. februára 2017 pod sp. zn. 25Sa/7/2016-37 mení tak, že znie: „J. P., nar. XX.XX.XXXX, bytom Y. XX, XXX XX C. G. C.“ o d ô v o d n e n i e : 1. Správny súd zistil, že pri písaní rozsudku Krajského súdu v Banskej Bystrici zo dňa 02. februára 2017 pod sp. zn. 25Sa/7/2016-37 došlo k chybe v písaní, keď správny súd označil žalobkyňu priezviskom „P.“. 2. Podľa § 143 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 3. Z obsahu podanej žaloby vyplýva, že správne priezvisko žalobkyne je „P.“. Správny súd postupom podľa § 143 SSP opravil priezvisko žalobkyne tak, ako je to uvedené vo výroku tohto opravného uznesenia. Poučenie: Proti tomuto uzneseniu je prípustná kasačná sťažnosť (§ 438 ods. 1 SSP, § 439 ods. 1 SSP a § 439 ods. 3 SSP a contr.). Ak proti uzneseniu nie je prípustná sťažnosť, je právoplatné doručením (§ 151 ods. 2 SSP) O kasačnej sťažnosti rozhoduje kasačný súd - Najvyšší súd SR (§ 438 ods. 2 SSP). Kasačnú sťažnosť je potrebné podať na Krajskom súde v Banskej Bystrici (§ 444 ods. 1 SSP) v lehote jedného mesiaca od doručenia rozhodnutia oprávnenému subjektu (§ 443 ods. 1 SSP). Kasačná sťažnosť podaná v listinnej podobe musí byť podaná v potrebnom počte vyhotovení (§ 56 ods. 3 SSP). Podľa § 445 ods. 1, 2 SSP, (1) v kasačnej sťažnosti sa musí okrem všeobecných náležitostí podania podľa § 57 uviesť a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), d) návrh výroku rozhodnutia (sťažnostný návrh). (2) Sťažnostné body možno meniť len do uplynutia lehoty na podanie kasačnej sťažnosti. Sťažovateľ alebo opomenutý sťažovateľ nemusí byť v konaní o kasačnej sťažnosti zastúpený advokátom (§ 449 ods. 2 písm. b) SSP).

